रोहित शेट्टी की फिल्में चाहे जितनी भी हिट रहें लेकिन कहानी के मामले में वे कमजोर रहती हैं. जिसकी मिसाल 'गोलमाल अगेन' है. फिल्म चाहे सुपरहिट रही हो लेकिन कंटेंट के मामले में बहुत ही अनगढ़ थी. उससे पहले 'दिलवाले' भी कमजोर कहानी की मिसाल थी. रोहित की हिट सीरीज 'सिंघम' इसका अपवाद रही है और उसे पसंद भी किया जा रहा है. अब वे 'सिम्बा' को किस मुकाम तक ले जा पाएंगे यह देखना दिलचस्प होगा क्योंकि रणवीर सिंह की अभी तक कोई सोलो हिट नहीं रही है. वे दीपिका पादुकोण के साथ हिट देते आए हैं, उससे पहले अर्जुन कपूर के साथ 'गुंडे' हिट रही थी. वैसे भी रोहित शेट्टी सिंघम के जादू से निकल नहीं पाए हैं, और रणवीर जूनियर सिंघम टाइप के लग रहे हैं.